Document ID: /roh_data/filtered/Bilingualer_Corpus_interleaved-it-rm.jsonl.gz/1445

This is a text translated from Italian to Rumantsch Grischun.
Comunicati i testi in votazione il 30 novembre 2008

Domenica 30 novembre 2008 andrà in votazione nei Grigioni quale progetto cantonale l'adesione del Cantone dei Grigioni all'Accordo intercantonale sull'armonizzazione della scuola dell'obbligo (Concordato HarmoS), come deciso dal Governo grigionese.

A livello federale, vengono sottoposte a votazione popolare l'iniziativa popolare del 1° marzo 2006 "per l'imprescrittibilità dei reati di pornografia infantile", l'iniziativa popolare del 28 marzo 2006 "per un'età di pensionamento flessibile", l'iniziativa popolare dell'11 maggio 2006 "Diritto di ricorso delle associazioni: basta con la politica ostruzionista - Più crescita per la Svizzera!", l'iniziativa popolare del 13 gennaio 2006 "per una politica della canapa che sia ragionevole e che protegga efficacemente i giovani", nonché la modifica del 20 marzo 2008 della legge federale sugli stupefacenti e sulle sostanze psicotrope.

Il Governo respinge la riduzione delle tariffe per le analisi di laboratorio

Il Governo grigionese respinge la revisione dell'ordinanza sulle prestazioni proposta dalla Confederazione e la prevista introduzione di un nuovo modello tariffario per i laboratori. Il Governo teme che la prevista forte riduzione delle retribuzioni delle analisi di laboratorio porti alla chiusura di numerosi laboratori ospedalieri, poiché modifica alla base le strutture di laboratorio. Secondo la risposta del Governo, gli ospedali dipendono da un servizio di laboratorio interno. Senza un proprio laboratorio, sarebbero costretti a limitare la loro offerta di prestazioni nell'ambito operativo. La revisione avrebbe pertanto come conseguenza un'ampia modifica del panorama di assistenza del nostro Cantone rappresentando un intervento nella sovranità in materia di pianificazione del Cantone. In questo modo l'assistenza medica nelle regioni periferiche verrebbe alterata o addirittura minacciata.

Il Governo è sostanzialmente d'accordo con l'ordinanza sulla coercizione

L'ordinanza sulla coercizione disciplina la coercizione di polizia e le misure di polizia in caso di espulsioni e trasporto di detenuti negli ambiti di competenza della Confederazione. L'ordinanza stabilisce quali mezzi coercitivi possono essere utilizzati in determinate situazioni ed elenca i mezzi ausiliari permessi. Il Governo grigionese è sostanzialmente d'accordo con l'avamprogetto. In particolare, nella sua risposta prende posizione sui preparativi per rimpatri e sull'impiego di mezzi coercitivi in caso di espulsioni per via aerea.

Approvata la revisione totale dell'ordinanza sulle formazioni transitorie

Il Governo grigionese ha approvato la revisione totale dell'ordinanza concernente le formazioni transitorie nel Cantone dei Grigioni. Con offerte differenziate, le formazioni transitorie preparano i giovani con formazioni scolastiche preliminari diverse a entrare con successo nel mondo del lavoro. Per raggiungere questo obiettivo, le formazioni transitorie migliorano le competenze dei giovani impartite nella scuola popolare. L'ordinanza disciplina le premesse e i dettagli della realizzazione di formazioni transitorie dall'anno scolastico 2009/10 ed entrerà in vigore il 1° gennaio 2009.

Il 17 aprile 2007 il Gran Consiglio del Cantone dei Grigioni ha approvato la legge sulla formazione professionale e sulle offerte di formazione continua (LFPFC), che disciplina la preparazione alla formazione professionale di base per persone con deficit formativi individuali ed esigenze formative con formazioni transitorie al termine della scuola dell'obbligo.

Approvata la revisione totale dell'ordinanza sulla formazione professionale di base nel settore della ristorazione

Il Governo grigionese approva la revisione totale dell'ordinanza sulla formazione professionale di base degli assistenti d'albergo e di ristorazione. In questo modo, gli apprendisti della Scuola specializzata per l'industria alberghiera dei Grigioni (SIAG) hanno la possibilità di sostenere con il diploma cantonale anche l'esame per un attestato federale di capacità. L'ordinanza disciplina la formazione e l'insegnamento professionale, la pratica e l'esame di tirocinio. Gli obiettivi di formazione e la griglia oraria sono stati aggiornati. L'ordinanza entra in vigore retroattivamente il 1° agosto 2008.

Dai comuni e dalle regioni

Cinuos-chel:

viene approvato il progetto per il rinnovo della strada cantonale di collegamento La Veduta - Cinuochel, per la costruzione di una nuova condotta per le acque chiare e per il risanamento delle condotte di servizio. Viene autorizzato un sussidio alle spese di al massimo 950'860 franchi.

Coira:

il Governo approva il progetto "Maschinenwege Heimwald", che comprende le quattro piste da esbosco Juchs, Städali, Krematorium e Ausser Fürstenwald.

Malix:

viene approvata la revisione parziale della pianificazione locale "Arealplan Riedwisli" del Comune di Malix del 2 aprile 2008.

Schluein:

viene approvato il progetto protezione contro le piene Reno anteriore, zona industriale Isla. Il Governo autorizza un sussidio di 110'000 franchi al massimo alle spese per le misure di protezione.

Trin:

nelle frazioni Trin-Digg, Trin-Dorf (a nord della strada cantonale) e Trin-Mulin all'interno delle località viene fissato un limite di velocità di 30 km/h e introdotta una zona con limite di velocità massimo di 30 km/h; a Trin-Digg compresa la strada cantonale, provenendo da Flims a partire da Casa Gion. Contemporaneamente, all'ingresso in Trin-Digg da nord, viene spostata di ca. 145 m in direzione Flims la segnaletica all'interno della località (50 "generale").

Vella:

viene autorizzato un sussidio cantonale di 77'100 franchi al massimo al risanamento della strada agricola Bellania - Pleif e alla messa in sicurezza del terreno di rottura a Pleif.

Sussidi cantonali a favore di diverse istituzioni

Archeologia Svizzera:

il Governo sostiene la pubblicazione della versione italiana del materiale didattico "UrgeschiCHte" con una partecipazione alle spese di 7'700 franchi.

Associazione di guide alpine Pontresina-St. Moritz:

viene versato un sussidio di 11'900 franchi dal fondo per lo sport alla nuova costruzione dell'arrampicata La Resgia Pontresina.

Bündner Jugendchor:

il Bündner Jugendchor viene sostenuto con una garanzia di deficit di 7'000 franchi al massimo per l'anno associativo 2008.

Federazione grigionese di corsa d'orientamento:

la Federazione grigionese di corsa d'orientamento riceve un sussidio di 6'100 franchi dal Fondo per lo sport per la partecipazione alla corsa d'orientamento dei Giochi Arge Alp 2008 a Bolzano/Alto Adige.

Fondi della Lotteria intercantonale

alla Jugendmusik di Domat/Ems viene accordato un sussidio di al massimo 9'000 franchi per l'acquisto di nuove uniformi.

Sportklettern/Raiver a Domat:

viene versato un sussidio di 10'800 franchi dal fondo per lo sport alla nuova costruzione della parete di arrampicata Vial Domat/Ems.

Progetti stradali

Il Governo ha stanziato complessivamente 5'460'000 franchi per la costruzione e il risanamento dei seguenti tratti stradali:

- A13 strada nazionale: aumento della sicurezza nella galleria Isla Bella

- A13 strada nazionale: risistemazione della galleria Viamala

- Strada della Calanca: lavori di rivestimento della circonvallazione caduta massi Arvigo

- Strada dello Julier: opere da capomastro Tges Alva - Bivio

- Strada della Surselva lungo la sponda destra del Reno: lavori da capomastro strada della Valle di Safien - Versam

- Strada per Vals: lavori da capomastro ponte Valserrhein Vals

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 14.08.2008

Ils projects da votaziun dals 30 da november 2008 èn fixads

Dumengia, ils 30 da november 2008, vegnì votà en il Grischun davart il project chantunal da la participaziun dal chantun Grischun a la cunvegna interchantunala davart l'armonisaziun da la scola obligatorica (concordat HarmoS). Quai ha concludì la regenza grischuna.

Sin plaun federal vegnan suttamessas a la votaziun dal pievel l'iniziativa dal pievel dal 1. da mars 2006 "Cunter la surannaziun da delicts pornografics vi d'uffants", l'iniziativa dal pievel dals 28 da mars 2006 "Per ina flexibilisaziun da la vegliadetgna da la AVS", l'iniziativa dal pievel dals 11 da matg 2006 "Dretg da recurs da las associaziuns: I basta cun la politica d'impediment - Dapli creschientscha per la Svizra!", l'iniziativa dal pievel dals 13 da schaner 2006 "Per ina politica da chonv raschunaivla che protegia efficaziamain la giuventetgna" sco er la midada dals 20 da mars 2008 da la lescha federala davart ils narcotics e las substanzas psicotropas.

La regenza refusa la reducziun da las tariffas per analisas da labor

La regenza grischuna refusa la revisiun da l'ordinaziun davart las prestaziuns per la tgira da persunas malsaunas e l'introducziun previsa d'in nov model da tariffas per ils labors. Ella tema che la reducziun massiva ch'è previsa concernent l'indemnisaziun da las analisas da labor chaschunia che numerus labors dals ospitals stoppian vegnir serrads, perquai che quella reducziun midia cumplettamain la structura dals labors. Tenor la resposta da la regenza èn ospitals dependents da lur servetsch da labor intern. Senza in agen labor fissan ils ospitals sfurzads da reducir lur purschida da prestaziuns en il sectur operativ. La consequenza da la revisiun fiss pia ina gronda midada da la structura da provediment da noss chantun e correspundess ad ina intervenziun en l'autonomia da planisaziun dal chantun. Il provediment medicinal en las regiuns periferas vegniss reducì u schizunt periclità uschia.

La regenza è da princip perencletga cun l'ordinaziun davart l'applicaziun da mesiras repressivas

L'ordinaziun davart l'applicaziun da mesiras repressivas regla l'applicaziun da sforz da la polizia e da mesiras polizialas tar expulsiuns e tar transports da praschunieras e da praschuniers en il champ da cumpetenza da la confederaziun. L'ordinaziun fixescha, tge meds da sforz che dastgan vegnir applitgads en tschertas situaziuns ed enumerescha ils meds auxiliars ch'èn permess. La regenza grischuna sustegna da princip il sboz. En sia resposta prenda ella posiziun en spezial davart la preparaziun da repatriaments e da l'applicaziun da meds da sforz tar expulsiuns per aviun.

Approvà la revisiun totala da l'ordinaziun davart purschidas transitoricas

La regenza ha approvà la revisiun totala da l'ordinaziun davart purschidas transitoricas en il chantun Grischun. Cun purschidas differenziadas preparan purschidas transitoricas giuvenils che han differentas furmaziuns preliminaras per in'entrada cun success en il mund professiunal. Per cuntanscher questa finamira megliereschan las purschidas transitoricas quellas cumpetenzas dals giuvenils che vegnan instruidas en la scola populara. L'ordinaziun regla las premissas ed ils detagls, per che las purschidas transitoricas possian vegnir realisadas a partir da l'onn da scola 2009/10. Ella entra en vigur il 1. da schaner 2009.

Ils 17 d'avrigl 2007 ha il cussegl grond dal chantun Grischun deliberà la lescha davart la furmaziun professiunala e davart purschidas da furmaziun cuntinuanta (LFurm). Quella regla la preparaziun sin la furmaziun fundamentala professiunala per persunas che han deficits e basegns da furmaziun individuals suenter il temp da scola obligatoric.

Deliberà la revisiun totala da l'ordinaziun davart la furmaziun fundamentala professiunala en gastronomia

La regenza grischuna approvescha la revisiun totala da l'ordinaziun davart la furmaziun fundamentala da la spezialista e dal spezialist d'hotel e da gastronomia. Uschia survegnan las studentas ed ils students da la scola professiunala d'hotellaria dal Grischun (SHG) la pussaivladad d'absolver cun il diplom chantunal er l'examen per in attestat federal da qualificaziun. L'ordinaziun regla la scolaziun e l'instrucziun professiunala, la pratica e l'examen final d'emprendissadi. Las finamiras da scolaziun e l'urari èn vegnids adattads. L'ordinaziun entra en vigur retroactivamain il 1. d'avust 2008.

Da vischnancas e da regiuns

Cinuos-chel:

Il project per renovar la via chantunala da colliaziun da La Veduta fin a Cinuoschel, per construir in nov conduct per aua netta e per sanar ils conducts d'ovra vegn approvà. Als custs vegn deliberada ina contribuziun da maximalmain 950'860 francs.

Cuira:

La regenza approvescha il project "vias da maschina dal Heimwald" che cuntegna las quatter vias "Juchs", "Städali", "Krematorium" ed "Ausser Fürstenwald".

Malix:

La revisiun parziala da la planisaziun locala "Arealplan Riedwisli" da la vischnanca da Malix dals 2 d'avrigl 2008 vegn approvada.

Schluein:

Il project per la protecziun cunter aua gronda al Rain anteriur, zona d'industria Isla, vegn approvà. Als custs per las mesiras da protecziun conceda la regenza ina contribuziun da maximalmain 110'000 francs.

Trin:

En las fracziuns da Trin-Digg, da Trin-vitg (al nord da la via chantunala) e da Trin-Mulin vegn fixada la sveltezza maximala a 30 km/h ed i vegn introducida mintgamai ina "zona da tempo 30"; a Trin-Digg cun integrar la via chantunala che vegn nà da Flem, e quai davent da la Casa Gion. Il medem mument vegn spustada la signalisaziun dal cumenzament dal vitg (50 "limita generala") tar l'entrada dal vitg al nordvest da Trin-Digg per ca. 145 m en direcziun da Flem.

Vella:

Als custs per sanar la via champestra Bellania - Pleif e per segirar la ruptura dal terren a Pleif vegn garantida ina contribuziun chantunala da maximalmain 77'101 francs.

Contribuziuns chantunalas a differentas instituziuns

Archeologia da la Svizra:

La regenza sustegna l'ediziun da la versiun taliana dal med d'instrucziun "UrgeschiCHte" cun ina participaziun da 7'700 francs vi dals custs.

Uniun da guids da muntogna Puntraschigna-San Murezzan:

Per construir da nov la senda enferrada "La Resgia" a Puntraschigna vegn pajada ina contribuziun dad 11'900 francs or dal fond da sport.

Chor grischun da giuventetgna:

Per l'onn da gestiun 2008 survegn il chor grischun da giuventetgna ina contribuziun en la furma d'ina garanzia da deficit da maximalmain 7'000 francs.

Federaziun grischuna da cursas d'orientaziun:

Per sa participar a la cursa d'orientaziun dals gieus da la ARGE ALP 2008 a Bulsaun/Tirol dal sid survegn la federaziun grischuna da cursas d'orientaziun ina contribuziun da 6'100 francs or dal fond da sport.

Meds finanzials da la lottaria naziunala:

A la musica da giuvenils da Domat vegn garantida ina contribuziun da maximalmain 9'000 francs per l'unifurmaziun nova.

Raiver a Domat:

Per construir la nova paraid da raiver "Vial" a Domat vegn pajada ina contribuziun dad 10'800 francs or dal fond da sport.

Projects da vias

La regenza ha approvà totalmain 5'460'000 francs per construir e per sanar ils suandants trajects da vias:

- via naziunala A13: augment da la segirezza, tunnel d'Isla Bella

- via naziunala A13: reparatura, tunnel da Viamala

- via da Calanca: lavurs da cuvrida, sviament da la crudada da crappa ad Arvigo

- via dal Güglia: lavurs d'impressari, Tges Alva - Beiva

- via sursilvana da la vart dretga dal Rain: lavurs d'impressari, via da Stussavgia - Valendau

- via da Val S. Pieder: lavurs d'impressari, punt dal Rain da Val S. Pieder a Val S. Pieder Plaz

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 14.08.2008